**REGULAMENT**

Gala Asistenților Medicali - Editia I

9 MAI 2025

Premii de Excelență în asistența medicală ale OAMGMAMR - Filiala Teleorman

A. DISPOZIȚII GENERALE

**Art. 1.** ”Premiile de excelență în asistență medicală ale Ordinului Asistențior Medicali Generaliști, Moașelor și Asistenților Medicali din România - Filiala Teleorman” reprezintă distincții profesionale dedicate asistenților medicali generaliști, moașelor și asistenților medicali, membri ai OAMGMAMR - Filiala Teleorman, care contribuie în mod esential la dezvoltarea și consolidarea profesiei, își îndeplinesc misiunea cu profesionalism, dețin profunde cunoștințe despre nevoile de îngrijire, îngrijorările și preocupările pacienților și familiilor acestora, excelează în activitatea profesională.

**Art. 2**. Ceremonia de decernare a premiilor va avea loc în cadrul Galei „Premiile de excelență în asistență medicală ale OAMGMAMR - Filiala Teleorman” — Ediția l, organizată în data de 9 MAI 2025.

**Art. 3.** OAMGMAMR Filiala Teleorman organizează evenimentul pentru a recompensa excelența în profesie. Vor fi premiați colegii asistenți medicali din orice specialitate pentru acte deosebite care să ateste temeritatea, spiritul de sacrificiu, perseverența și profesionalismul de excepție.

**Art. 4**. Premiile se acordă pentru următoarele secțiuni:

1. **Premii de excelentă :**
2. 5 Premii pentru întreaga activitate, dăruire și implicare în dezvoltarea profesiei de asistent medical.
3. Premiul de Înaltă Apreciere pentru cea mai buna sefa - ”Leader în profesie” .
4. Premiul pentru implicare în sprijinul comunității.
5. Premiul pentru cea mai bună ”Echipă de îngrijiri” - Profesioniști în îngrijiri de calitate.
6. Premiul pentru cea mai bună colegă.
7. Premiul de popularitate
8. **Premii speciale :**

Premiul Special al Juriului pentru ,,Asistentul anului 2024”

**Art. 5**. Pot fi nominalizați doar asistenți medicali generaliști, moașe și asistenți medicali, membri ai OAMGMAMR - Filiala Teleorman, individual sau în echipă, în funcție de specificul fiecărei secțiuni prevăzute în art. 4.

**Art. 6.** Nominalizările sunt obligatorii la toate secțiunile, membri juriului având posibilitatea de a acorda mai multe premii la aceiași secțiune sau premii speciale.

**Art. 7.** Candidații la Secțiunea **Premiul pentru întreaga activitate, dăruire și implicare în dezvoltarea profesiei de asistent medical** pot fi nominalizați dintre asistenții medicali generaliști, moașele și asistenții medicali, membrii ai filialei Teleorman, cu peste 15 de ani vechime în activitatea profesională și evaluati după urmatoarele criterii:

**Calități personale:**

* **Integritate** – cât de sincer a fost cineva;
* **Diversitate** – cât de mult a accceptat diferențele dintre el și colegi;
* **Inițitivă** – cât de mult preia inițiativa în organizarea activităților din afara spațiului de muncă;
* **Inovație** – cât de multe idei noi a avut;
* **Respect** – cât de respectat este, dar mai ales cât de mult i-a respectat pe cei din jur;
* **Dezvoltare** – cât de dornic este să se perfecționeze, pe orice plan.

**30 puncte**

**Calități profesionale:**

* **Relații interpersonale** – spiritul de echipă și comunicarea cu colegii;
* **Calitatea muncii depuse** – dacă și-a îndeplinit atribuțiile cu profesionalism;
* **Cumpătare** – a folosit într-un mod cumpătat resursele pe care le are la îndemână, fără a face risipă sau a lua acasă;
* **Cât de disponibil este să muncească** – dacă s-a prezintat la timp la program și face ore suplimentare;
* **Productivitate** – câte cazuri rezolvate are și cât de mult a lucrat efectiv în timpul petrecut la muncă;
* **Cunoștințe** – modul în care a înțeles ce are de făcut,, ce și cum anume a împărtășit din cunoștințele lui colegilor.

**30 puncte**

**Cerințe esențiale la locul de muncă:**

1. **Îndatoriri** – a realizat sarcinile profesionale în concordanță cu politicile interne;
2. **Sănătate și siguranță** – a avut grijă să nu se prezinte la muncă bolnav, pentru că îi pasă de siguranța pacienților, a vizitatorilor și a colegilor;
3. **Profesionalism** – Întâmpină fiecare pacient, vizitator și coleg într-o manieră profesională;
4. **Eficiență** – anticipează nevoile personalului medical, ale pacienților, vizitatorilor și colegilor;
5. **Dezvoltare continuă** – profită de traininguri, conferințe și seminarii, întrucât domeniul medical este unul în continuă dezvoltare și dorește să țină pasul cu cele mai noi studii și tehnologii.

**40 puncte**

**Art. 8**. Candidații la Secțiunea **Premiul de Înaltă Apreciere pentru cea mai buna sefa/șef - ”Leadership în profesie**” pot fi nominalizați dintre asistenții medicali generaliști, moașele și asistenții medicali, membrii ai filialei Teleorman, cu peste 5 de ani vechime în funcția de director de îngrijiri, asistent șef sau asistent coordonator.

**Criterii de evaluare:**

- viziune, energie, autoritate   10 puncte

- combinatie de succes intre personalitate,

experienta de viata si abilitati personale 10 puncte

- profesionalism, empatie, cooperare 10 puncte

- a lua decizii, atentie, capacitate de analiza si sinteza 10 puncte

- a comunica, adaptabilitate la situatii noi 10 puncte

- a influența si a oferi sprijin 10 puncte

- spirit de echipa, responsabilitate 10 puncte

- creativitate, seriozitate 10 puncte

- confidentialitate si obiectivitate 10 puncte

- indeminare, promtitudine 10 puncte

**Art. 9.** Candidatii la **Premiul pentru implicare în sprijinul comunității** pot fi asistenti medicali generalisti, moase sau asistenti medicali incadrati in farmacii cu circuit deschis, asistenti medicali comunitari sau asistenti medicali din cabinetele de medicina de familie.

**Criterii de evaluare:**

- Profesionalism – a se comporta ca un asistent medical profesionist, interes pentru dezvoltarea profesională continuă; 10 puncte

- Valori și etică – aplică principiile și valorile profesiei în practica profesională; 10 puncte

- Diversitate și egalitate – recunoaște și acceptă diversitatea și aplică practici

non-discriminatorii și non-opresive în practică; 10 puncte

- Drepturi, justiție și bunăstare – utilizează o practică bazată pe drepturi în promovarea justiției sociale și economice; 10 puncte

- Cunoștințe – dezvoltă și aplică cunoștințe relevante din asistența socială și din alte domenii conexe, dar și din experiența profesională; 10 puncte

- Reflecție critică și analiză – aplică o atitudine critică și justifică deciziile

profesionale; 10 puncte

- Abilități și intervenții – utilizează judecata profesională și autoritatea în lucrul cu indivizii, familiile și comunitățile, asigură suport, promovează autonomia și capacitarea beneficiarilor; 10 puncte

- Context și organizații – se implică și stimulează dezvoltarea contextului organizațional, dezvoltarea politicilor sociale, acționează în medii organizaționale diverse și trans-organizațional; 10 puncte

- Leardership profesional – promovează profesia și misiunea asistenței medicale, își asumă responsabilitatea dezvoltării profesionale a celorlalți; 10 puncte

- Abilitatea de a învăța din feed-back și supervizare, demonstrarea cunoașterii valorilor, teoriilor și practicilor specifice asistenței medicale la locul de practică. 10 puncte

**Art.10.** Echipele de asistenti medicali candidate la **Premiul pentru cea mai bună ”Echipă de îngrijiri”** - Profesioniști în îngrijiri de calitate pot fi nominalizate cele care au un număr de minim 5 membri si va cuprinde pe lângă informațiile relevante privind activitatea desfășurată și numele tuturor membrilor echipei.

**Criterii de evaluare:**

- Îndeplinirea obiectivelor: **S**pecifice, **M**ăsurabile, **A**decvate scopului **R**ealiste, realizabile, **T**imp (limită de timp); 50 puncte

- Climatul de lucru;  10 puncte

- Performanta echipei; 10 puncte

- Performanta individuala; 10 puncte

- Stabilitatea angajatilor; 10 puncte

- Reputatia; 10 puncte

**Art. 11**. Candidatii la **Premiul pentru cea mai bună colega** pot fi asistenti medicali generalisti, moase sau asistenti medicali, membrii ai unei echipe medicale cu cel putin 5 membrii.

**Criterii de evaluare :**

- Abilitatea de a interacționa cu cei din jur;  10 puncte

- Abilități de comunicare; 10 puncte

- Răbdare cu ceilalți; 10 puncte

- Încrederea în ceilalți; 10 puncte

- Să știi când și cum să îți arăți empatia; 10 puncte

- Ascultare activă, ajutor; 10 puncte

- Interes față de ceilalți, perseverenta; 10 puncte

- Flexibilitate, Inițiativa; 10 puncte

- Judecata;  10 puncte

- Persuasiune, bunatate; 10 puncte

**Art. 12.** Candidatii la **Premiul de popularitate** pot fi asistenti medicali generalisti, moase sau asistenti medicali care prin activitatea desfășurată dovedesc **devotamentul lor față de profesie și oameni**, care contribuie în mod esențial la dezvoltarea și consolidarea profesiei, își îndeplinesc misiunea cu profesionalism, dețin cunoștințe solide despre nevoile de îngrijire ale pacienților, comunicare și consiliere pentru pacienți și familiile acestora, excelează în activitatea profesională.

**Criterii de evaluare :**

Intelepciunea, curajul, îndrazneala; 10 puncte

Creativitatea, perspectiva; 10 puncte

Curiozitatea, energia, viata; 10 puncte

Judecata sau discernamantul, prudenta, autocontrolul; 10 puncte

Dragostea pentru învatare; 10 puncte

Perseverenta, sinceritatea; 10 puncte

Umanitatea, bunatatea, iubirea, spiritualitatea, umorul; 10 puncte

Inteligenta sociala, cumpatarea, justitia, corectitudinea; 10 puncte

Iertarea, modestia, recunostinta; 10 puncte

Spiritul de echipa, leadershipul, aprecierea frumusetii si a excelentei; 10 puncte

**Art. 13** Candidatii pentru Premiul Special al Juriului , **Asistentul anului 2024** pot fi asistenti medicali generalisti,moase sau asistenti medicali care să se fi remarcat pentru:

**Criterii de evaluare :**

- abordarea superioară asupra situațiilor dificile; 10 puncte- - realizarea de acte deosebite în timpul activității profesionale; 10 puncte

- înaltă performanță în acordarea îngrijirilor de sănătate; 10 puncte

- activităţi de leadership; 10 puncte

- activități de cercetare și creștere a calității vieții pacienților și

colegilor de echipă; 10 puncte

- activități de suport pentru pacient,  cu rezultate remarcabile dovedite prin creşterea calităţii vieţii pacienţilor, 10 puncte

- exemple de conduită profesională, care sunt modele de urmat și care sunt recunoscuți ca mentori; 10 puncte

- spirit de echipa, responsabilitate; 10 puncte

- creativitate, seriozitate; 10 puncte

**- dezvoltare continuă** – profită de traininguri, conferințe și seminarii, întrucât domeniul medical este unul în continuă dezvoltare și dorește să țină pasul cu cele mai noi studii și tehnologii. 10 puncte

**Art. 14**. Nominalizările se vor efectua în intervalul **01.01.2025 - 01.04.2025,** conform calendarului aprobat.

**Art.15.** **Nu** se percepe taxă de participare iar candidații nominalizați trebuie să se fi remarcat pentru abordarea superioară asupra situațiilor dificile, realizarea de acte deosebite în timpul activității profesionale, activități de leadreship, activități de cercetare și creștere a calității vieții pacienților, etc.

1. **COMPONENȚA Șl ATRIBUȚIILE JURIULUI**

**Art. 16**. Componența juriului :

 Juriul este alcătuit din membrii Consiliului Județean al OAMGMAMR — Filiala Teleorman, validati de președintele Filialei Teleorman a OAMGMAMR in urma propunerilor din cadrul sedintei Consiliului Județean din data de 30.09.2024.

 Președintele Juriului este o persoană desemnată de membrii Comisiei de jurizare.

* Secretarul juriului va fi desemnat de către Biroul Consiliului Județean Teleorman al OAMGMAMR.
* Numărul membrilor juriului este impar, iar secretarul juriului nu are drept de vot.
* Membrii juriului nu pot fi nominalizați la niciuna dintre secțiuni, dar pot nominaliza asistenti medicali.

**Art. 17**. Juriul are următoarele atributii :

* Promovează evenimentul și asigură vizibilitatea acestuia;
* Respectă termenele stabilite de realizare a acțiunilor și transmitere a informatiilor;
* Respectă prevederile prezentului regulament;

 Asigură tuturor participanților dreptul la o jurizare corectă;

 Evaluează, selectează și deliberează cu privire la participanții și caștigătorii pentru fiecare secțiune, în baza criteriilor prezentului regulament și împreună cu secretarul juriului, întocmește procesul verbal cu rezultatul final al jurizării;

* Prin secretarul juriului înștiințează persoanele nominalizate și solicită acestora confirmarea participării;
* Păstrează confidențialitatea asupra tuturor datelor din dosarele de înscriere;
* Păstrează confidențialitatea asupra procesului de jurizare și rezultatele acestuia, până când acestea vor fi făcute publice în cadrul Galei Premiilor de Excelență în asistență medicală ale OAMGMAMR - Filiala Teleorman, în data de 9 Mai 2024.

**IV. MODALITĂȚI DE NOMINALIZARE**

**Art. 18**. Nominalizările pot fi efectuate de membrii activi ai OAMGMAMR — Filiala Teleorman, reprezentanți ai unităților medicale, medici, pacienți și familiile acestora.

**Art. 19**. Propunerile pentru nominalizare se depun fie în format fizic la secretariatul Filialei Teleorman a OAMGMAMR (în programul de lucru cu publicul) — secretariatul juriului Galei ” Premiilor de Excelență în asistență medicală ale OAMGMAMR - Filiala Teleorman ” sau on-line, la adresa de e-mail [tr-secretariat@oamr.ro](mailto:tr-secretariat@oamr.ro), prin completarea și depunerea **Formularului de Înscriere**, prevăzut în Anexa l, însoțit de o **Scrisoare de motivare** (maxim două pagini), care să scoată în evidență, într-o formă concisă și clară, contribuția semnificativă adusă de persoana propusă în domeniul vizat de secțiunea pentru care se face nominalizarea.

*Formularul de înscriere* și *Scrisoarea de motivare* vor fi semnate și datate de autor/inițiator, transmiterea online se va face în format pdf. (scanat).

**Art.20.** Pentru ca nominalizarea să fie declarată admisă candidații trebuie să se încadreze în secțiunea pentru care s-a făcut nominalizarea, să nu fi fost sancționati profesional de organizator sau de angajator, iar documentele depuse trebuie să respecte prevederile prezentului regulament.

**Art. 21**. În cazul nominalizării unei echipe, *Scrisoarea de motivare* va cuprinde pe lângă informațiile relevante privind activitatea desfășurată și numele membrilor echipei (minim 5 membri).

Art. 22. După transmiterea documentelor prevăzute la art. 19, nominalizarea va fi **confirmată** de către juriu, prin trimiterea unui mesaj electronic către candidați / persoana de contact în cazul nominalizării unei echipe.

**Art. 23**. Juriul poate solicita informații sau recomandări suplimentare referitoare la activitatea profesională a candidaților.

**Art. 24.** Dosarele candidaților înscriși vor fi analizate de fiecare membru al juriului, iar candidații care vor acumula cel mai mare număr de voturi vor fi declarați câștigători.

**Art. 25**. Punctajul final pentru candidaturile înscrise va fi stabilit astfel:

1. Fiecare membru al juriului va acorda un punctaj de la 1 la 100 pentru fiecare candidatură;
2. Punctajul final pentru fiecare candidat se calculează ca medie aritmetică a punctajelor celor 5 membri ai juriului;
3. În caz de punctaj egal, juriul va decide departajarea prin vot direct.

**Art. 26. Rezultatele procesului de jurizare vor fi făcute publice doar în cadrul Galei Premiilor de Excelență în asistență medicală ale OAMGMAMR - Filiala Teleorman, în data de 9 Mai 2025, până la această dată rezultatul fiind confidențial.**

**Art. 27**. Nu se admit contestații cu privire la rezultatul jurizării.

**Art. 28**. Premiile acordate de către organizator în cadrul festivității de premiere au caracter onorific, distincțiile acordate pot fi însoțite și de premii cu valoare materială/patrimonială. Premiile acordate nu pot fi cedate altor participanți, nu pot fi înlocuite cu alte premii și nici nu se poate acorda contravaloarea lor în bani.

**Art. 29**. În situația în care câștigătorul unei secțiuni nu poate fi prezent la decernarea premiilor, el poate delega sau împuternici, sub semnătură privată, o altă persoană pentru a-i ridica premiul.

**Art. 30**. Calendarul „ Premiilor de Excelență în asistență medicală ale OAMGMAMR Filiala Teleorman ” 2024 :

* Înscrieri / Nominalizări : 01.01.2025 — 01.04.2025;
* Verificarea și validarea dosarelor candidaților înscriși : 01.04.2025 — 05.04.2025;
* Jurizare : 07 .04.2025
* Înmânarea premiilor — în data 09.05.2024 în cadrul **Galei Premiilor de Excelentă în asistență medicală ale OAMGMAMR- Filiala Teleorman.**

BIROUL CONSILIULUI JUDETEAN OAMGMAMR FILIALA TELEORMAN

**TOMA SOFICA - PRESEDINTE**  GAVANESCU NINEL VICEPRESEDINTE

PADUROIU CRISTINA ADELINA VICEPRESEDINTE

COJOCARU ADRIANA SECRETAR

Anexa I

Formular de înscriere Ia

## Premii de Excelență în asistența medicală ale OAMGMAMR – Filiala Teleorman

|  |  |
| --- | --- |
| SECȚIUNEA PENTRU CARE SE DEPUNE CANDIDATURA |  |
| DATELE CANDIDATULUI NOMINALIZAT | |
| Nume — Prenume |  |
| Loc de muncă |  |
| Telefon |  |
| Email |  |
| II. DATELE PERSOANEI DE CONTACT (se completează doar în caz de nominalizare a unei echipe ) | |
| Nume — Prenume |  |
| Loc de muncă |  |
| Telefon |  |
| Email |  |
| III. DOCUMENTE DEPUSE LA DOSAR | |
|  | |

Nume — prenume și semnătura inițiatorului

Data